Тенотен – medu.uz – Дорилар ҳақида маълумотлар ўзбек тилида\nHome Йўриқномалар Тенотен\nПрепаратнинг савдо номи: Тенотен\nТаркиби (1 таблеткага):\nФаол моддалар: мия специфик S-100 оқсилига аффин тозаланган антителалар – 0,003 г*.\nЁрдамчи моддалар: 0,267 г лактоза моногидрати, 0,03 г микрокристалл целлюлоза, 0,003 г магний стеарати.\n*лактозага таъсир қилувчи модданинг фаол шаклини 10-15 нг/г дан кўп бўлмаган миқдорини сақловчи сувли-спиртла аралашма шаклида киритилади.\nТаърифи: Яссицилиндрик шаклли, оқдан деярли оқ ранглигача бўлган фаска ва рискали таблеткалар. Рискали ясси томонига MATERIA MEDICA ёзуви, бошқа ясси томонига TENOTEN ёзуви туширилган.\nФармакотерапевтик гуруҳи: анксиолитиклар, ноотроплар.\nАТХ коди: N05BX, N0BX\nПрепарат нохуш гипноген ва миорелаксант самараларни чақирмасдан, тинчлантирувчи, хавотирликка қарши (анксиолитик) таъсир кўрсатади. Психоэмоционал юкламаларга чидамлиликни яхшилайди. Стресс-протектор, ноотроп, антиамнестик, гипоксияга қарши, нейропротектор, антиастеник, антидепрессив таъсирга эга.\nИнтоксикация, гипоксия шароитларида, мия қон айланишини ўткир бузилишларидан кейинги ҳолатларда нейропротектор таъсир кўрсатади, шикастланиш соҳасини чеклайди, марказий нерв тизимида (МНТ) ўқиш жараёнлари ва хотирани нормаллаштиради.\nЛипидларнинг перекисли оксидланиш жараёнларини сусайтиради.\nМияда синаптик (информацион) ва метаболик жараёнларни бирлашишини амалга оширувчи S-100 оқсилининг функционал фаоллигини модификациялайди. ГАМК-миметик ва нейротрофик таъсир кўрсатиб, стрессни чекловчи тизимларнинг фаоллигини оширади, нейронал пластиклик жараёнларини тикланишига ёрдам беради.\nНевротик ва неврозсимон ҳолатлар, психосоматик касалликлар; кучли асабийлашиш, таъсирчанлик, хавотир ва вегетатив реакциялар билан кечувчи стрессли бузилишлар.\nМарказий нерв тизимини, шу жумладан жароҳатлар ва дисциркулятор ҳолатлар оқибатидаги, эмоционал фонни беқарорлиги, жиззакилик, хотирани пасайиши, вегетатив бузилишлар билан кечувчи ўртача намоён бўлган шикастланишлари.\nИчга қабул қилинади. Бир қабулга – 1 ёки 2 таблетка (оғизда тўлиқ эриб кетгунича тутиб туриш керак). Кунига 2 марта, зарурати бўлганида – суткада 4 қабулгача қабул қилинади.\nДаволаш курси 1-3 ой. Зарурати бўлганида даволаш курсини 6 ойгача узайтириш ёки 1-2 ойдан кейин такрорлаш мумкин.\nДаволаш бошланганидан сўнг 3-4 ҳафта давомида пациентнинг умумий ҳолатини яхшиланиши кузатилмаса, шифокорга мурожаат қилиш керак.\nПрепарат кўрсатилган кўрсатмалар ва кўрсатилган дозаларда ишлатилганида ножўя таъсири аниқланмаган.\nПрепаратнинг компонентларига шахсий юқори сезувчанлик реакциялари бўлиши мумкин.\nПрепаратнинг компонентларига юқори шахсий сезувчанлик. 18 ёшгача бўлган болалар. Болаларга ва 18 ёшдан кичик шахсларга Тенотен детский препарати қўлланади.\nҲозирги вақтгача бошқа дори воситалари билан номутаносиблик ҳоллари қайд қилинмаган.\nПрепаратнинг таркибига лактоза моногидрати киради, шунинг учун уни туғма галактоземияси, глюкозани ёки галактозани кам сўрилиш синдроми, ёки туғма лактаза етишмовчилиги бўлган пациентларга буюриш тавсия қилинмайди.\nТенотен препаратининг таъсирида фаоллаштирувчи хусусиятлари бўлганлиги туфайли, уни уйқудан 2 соат олдин қабул қилиш керак.\nҲомиладорлик ва лактация даврида Тевотенни қўллашнинг хавфсизлиги ўрганилмаган. Қабул қилиш зарурат бўлганида хавф/фойда нисбатини ҳисобга олиш керак.\nҲозирги вақтгача дозани ошириб юборилиши ҳоллари аниқланмаган.\nШимиш учун гомеопатик таблеткалар. 20 таблеткадан поливинилхлорид парда ва алюмин фольгали контур уяли ўрамда. 1 ёки 2 контур уяли ўрамдан давлат ва рус тилларидаги қўллаш бўйича йўриқномаси билан бирга картон қутига жойланади.\n25°С дан юқори бўлмаган хароратда.\nПрепаратни қўллаш даври давомида ишлаб чиқарувчи томонидан кўзда тутилган контур уяли ўрам картон кутида сақлансин.


«Ўзагрокимёҳимоя» АЖ тугатилиб, унинг бир қисм вазифалари тадбиркорларга топширилади – Газета.uz\n«Ўзагрокимёҳимоя» АЖ тугатилиб, унинг бир қисм вазифалари тадбиркорларга топширилади\n«Ўзагрокимёҳимоя» акциядорлик жамияти тугатилиб, унинг ваколат ва вазифалари бошқа тузилмаларга ўтказиш таклиф қилинди. Хусусан, минерал ўғитлар ва кимёвий воситалар билан таъминлаш эркин бозор тамойиллари асосида тўлиқ хусусий секторга берилади. Шунингдек, ўсимликларга кимёвий ишлов бериш хизматлари ҳам танлов асосида тадбиркорлар томонидан амалга оширилади.\nLotinchada 25 май 2021, 21:32 Жамият\nПрезидент Шавкат Мирзиёев 25 май куни ўсимликларни ҳимоя қилиш тизимини такомиллаштириш чора-тадбирлари бўйича йиғилиш ўтказди, дея хабар қилди давлат раҳбари матубот хизмати.\nҚайд этилишича, охирги йилларда минерал ўғит ва кимёвий воситалар етказиб бериш билан кластер ва фермер хўжаликлари, тадбиркорлик субъектлари ҳам эркин шуғулланмоқда. «Ўзагрокимёҳимоя» хизматларига талаб эса кундан-кунга камайиб бормоқда.\n«Ўзагрокимёҳимоя» акциядорлик жамиятини тугатиб, унинг ваколат ва вазифаларини бошқа тузилмаларга ўтказиш таклифи билдирилди. Бунда, ўсимликларни ҳимоя қилиш ва чигирткага қарши курашиш вазифаси Ўсимликлар карантини давлат инспекцияси ўтказилади. Тут парвонасига қарши курашиш Ипакчилик уюшмаси ва унинг таркибидаги кластерлар ҳамда туман ҳокимларига юклатилади. Минерал ўғитлар ва кимёвий воситалар билан таъминлаш эркин бозор тамойиллари асосида тўлиқ хусусий секторга берилади. Шунингдек, ўсимликларга кимёвий ишлов бериш хизматлари ҳам танлов асосида тадбиркорлар томонидан амалга оширилади.\nБиолаборатория ва «ўсимликлар клиникалари»ни ташкил этиб, малакали агроном ва энтомологларни жалб этиб, далагача етиб борадиган хизматлар тизимини йўлга қўйиш зарурлигини таъкидлади.\nБунда ҳар бир ҳудуднинг иқлими ва шароитидан келиб чиқиб, иш тутиш талаби қўйилди. Масалан, Сурхондарёда «беда қандаласи», Бухорода «вилт», бошқа вилоятларда «помидор куяси» тарқалган.\nСоҳа ривожини молиявий жиҳатдан қўллаб-қувватлашга «Агробанк» масъул этиб белгиланди. Замонавий лабораториялар ташкил этиш, ускуна ва техникалар сотиб олиш ҳамда хизмат кўрсатувчи корхоналарнинг айланма маблағи учун биринчи босқичда 150 миллиард сўмлик кредит линияси очиш вазифаси қўйилди.


Атамбаев: Агар Туркиядагилар шунчалик ақлли бўлса, нега давлат тўнтаришини пайқашмади?\nTuesday, 02 August 2016 11:08\nАлмазбек Атамбаев Туркия ташқи ишлар вазири Мавлуд Човушўғлининг Гулен тарафдорлари Қирғизистонда давлат тўнтариши содир этиши мумкинлиги тўғрисидаги огоҳлантиришига ўз фикрини билдирди, дея хабар берди Кун сайти.\n«Агар Туркияда шунақа ақллилар бўлса, улар нега ўз мамлакатларидаги давлат тўнтаришига уринишнинг олдини ола билмаган?» деган президент ОАВ вакиллари билан учрашув вақтида.\nУ туркияликлар Ташқи ишлар вазирининг Қирғизистондаги «Себат» лицейи ёпилишини сўраб қилган мурожаатига жавобан "Қирғизистон – суверен давлат экани, ўзига нима кераклигини ўзи ҳал қилишини" айтган.\n«Ҳа, бизга ёрдам кўрсатган, халқаро ташкилотларга аъзолигимиз учун бадал пуллари тўлаб берган давлатлар бор. Уларга бунинг учун раҳмат айтамиз. Биз кичик мамлакатмиз, биз қўллаб-қувватлашга муҳтожмиз. Лекин биз ўз ички ишимизни ўзимиз ҳал қиламиз. Бизга қандай яшашни ўргатиш керак эмас», - деган Алмазбек Атамбаев.\n«Қирғизистонда давлат тўнтариши юз бериши ҳақида айтилаётган гаплар - мавҳум гаплар. Бизни қўрқитиш керак эмас! Бизни шу вақтгача бир неча марта қўрқитиб бўлишган… Албатта, биз маслаҳатларга қулоқ тутамиз ва маълумотларни текшириб кўрамиз. Аммо «Себат» лицейлари иши давом этиш-этмаслиги масаласини ўзимиз ҳал этамиз. Бу лицейлар Қирғизистон Таълим вазирлиги дастури асосида фаолият кўрсатмоқда. Терроризм оқибатлари билан эмас, унинг келиб чиқиш сабаблари билан курашмоқ даркор», - дея қўшимча қилган давлат раҳбари.


Навоий вилояти ҳокими инновацион ғоялар учун...\n27.02.2018 19:19 0 190\n10-синф ўқувчиси Бекзод Одилов барқарор муқобил энергия олиш манбаи лойиҳасини яратди.\nНавоий шаҳридаги Ёшлар марказида «Ёшлар келажак бунёдкори» шиори остида ёш тадбиркорлар, ҳунарманд ва фермерлар ҳамда ёшлар томонидан яратилган инновацион лойиҳалар ва маҳсулотлар кўргазмаси ўтказилди. Бу ҳақида «ЎзА» хабар берди.\nНавбаҳор туманидаги 2-умумтаълим мактабининг 10-синф ўқувчиси Бекзод Одилов барқарор муқобил энергия олиш манбаи лойиҳасини яратди. Иккита қувват батареялари ёрдамида ўзгармас электр энергиясини ўзгарувчан энергияга айлантириш ва бу жараёнда батареяларни ҳам қувватлаш ишконини берувчи «туганмас»энергия манбаини ишлаб чиқди. Бир оила эҳтиёжига етадиган бундай қурилмани яратиш учун 5 миллион сўм сарфлансада, у хонадонни узлуксиз 4 йил давомида чароғон қилиб туради. Бу инновацон ғоя истиқболи учун вилоят ҳокими 10 миллион сўм молиявий кўмак берадиган бўлди.\n– «Smart Fun System», яъни ақлли вентилятор лойиҳаси ҳар бир хонадон учун жуда асқотади, – дейди Ҳумоюн. – Хусусан, қурилма хона ҳароратини мўътадил сақлаб, иссиқлик ҳарорати 33 даражадан ошса вентилятор ишга тушиб, хонани совита бошлайди. Агарда уйда ис гази тўпланса, «эҳтиёт бўлинг хонада газ» ёзуви пайдо бўлиб, ўзидан огоҳлантириш сигнали тарқатади.\nҲумоюн жорий йил Тошкент политехника музейида ўтказилган «Ёш ихтирочи – 2018» танловининг мамлакат босқичида қатнашиб, «Энг яхши муҳандислик иши» номинацияси ғолиби бўлди. Унга яна бир имтиёз берилди: Асака шаҳридаги автомобиль заводига бир кунлик мақсадли саёҳат қилиш имкониятини қўлга киритди.\nТадбир давомида мамлакатимиздаги машҳур брендлар асосчилари, муваффақиятга эришган ва тажрибали тадбиркорлар иштирокида ёшлар учун «Муваффақиятга эришиш сирлари» мавзусида маҳорат дарслари ташкил этилди. «Навоий» эркин иқтисодий зонасидаги «Green line profil»қўшма корхонаси ҳамда Навоий кон-металлургия комбинатига қарашли Навоий машинасозлик заводига саёҳат уюштирилди. Кўргазмада намойиш этилган инновацион лойиҳалар учун вилоят ҳокими 65 миллион сўм маблағ ажратди.\nНавоий инновацион ихтирочи лойиҳалар


Тошкент вилоятининг ўз телерадиоканали ташкил этилади - EFFECT.UZ\nПрезидент мазкур учрашув доирасида Тошкент вилоятининг ҳам ўз телерадиоканали ташкил этилиши борасида тўхталиб ўтди.\n“Тошкент вилояти қадимдан илм-фан, ҳунармандчилик, маданият юксак тараққий этган маконлардан бири бўлгани сизларга маълум. Ўрта асрларга оид тарихий манбаларда, бундан минг йил аввал Шош вилоятида 40га яқин обод шаҳарлар бўлгани ёзиб қолдирилган.\nАмир Темур бобомиз ҳозирги Оққўрғон тумани ҳудудидаги мўғуллар вайрон қилган қадимий шаҳарни қайта тиклаб, ўғлининг номи билан Шоҳрухия деб атагани ҳам, буюк соҳибқироннинг бу ўлкага меҳри ўзгача бўлганидан далолатдир.\nУшбу табаррук диёр – Шайх Умар Боғистоний, Хожа Аҳрор Валий, Абу Сулаймон Банокатий сингари азиз авлиёларга бешик бўлганидан ҳаммамиз ифтихор қиламиз. Зангиота меъморий мажмуаси бутун минтақада маълум ва машҳурдир. Ушбу табаррук зиёратгоҳни обод қилиш бўйича қатор савобли ишлар амалга оширилганидан барчангиз хабардорсиз.\nТошкент вилоятида камол топган Бадриддин Чочий, Гулшан, Алмаий, Сидқий Хондайлиқий, Музайяна Алавия сингари ўнлаб етук ижодкорлар, ўз даврида вилоят ривожига муносиб ҳисса қўшган Ҳамроқул Турсунқулов, Жўра Хонназаров, Султон Сегизбоев, Ким Пен Хва, Турсуной Охунова каби таниқли инсонларнинг номларини чуқур ҳурмат билан ёдга оламиз.\nХумсон қишлоғида туғилиб ўсган тараққийпарвар олим, шоир ва таржимон Элбек “Миллатнинг нажоти – мактабда, муаллимда”, деб билган. Абдулла Авлонийнинг шогирди бўлган адиб, янги усулдаги кўплаб дарслик ва қўлланмалар яратган.\nМустабид тузум даврида қатағонга учраган истиқлол фидойисининг номини абадийлаштириш мақсадида Нурафшон шаҳрида кўркам ва замонавий кутубхона барпо этиб, уни Элбек номидаги вилоят марказий кутубхонаси, деб атасак, сизлар нима дейсизлар?\nБугунги ахборот ва янгиликларга талаб тобора кучайиб бораётган бир пайтда Тошкент вилоятининг ҳам ўз телерадиоканалини ташкил этиш вақти келди, деб ҳисоблайман”, – дейди Мирзиёев.\nTeglar:saylov, Toshkent viloyati, УзЛиДеП, Шавкат Мирзиёев


БУГУН БАХТЛИСАН! – .:: Xadicha.uz\nОиз Қараний “Маҳзун бўлма” китобида шундай ёзади: “Имон – ғам-қайғуларни кетказувчи, имон – Аллоҳни ёлғиз дегувчилар шодлиги, обидлар тасаллисидир. Ўтган нарса ўтиб кетди. Ўтмиш ниҳоясига етди. У ҳақида ўйлама. Битилган қазои қадарга, тақсимланган ризқ-рўзга рози бўл, хавотирни тарк эт. Огоҳ бўл! Аллоҳни зикр қилиш билан қалблар ором олади, гуноҳлар камаяди. Ғайбларни билувчи Зот рози бўлса, ғам-ташвишлар чекинади.\nБировдан раҳмат кутма, барча ҳожатлар Ундан сўралади. Ҳеч кимга муҳтож бўлмаган мангу тирик Зотнинг савоби сенга кифоя. Қалбингни ҳасад-адоватдан пок тут, дилингдан нафратни, жирканишни чиқариб ташла, ўзингни яхши одамларга яқин тут.\nКитоб – энг яхши дўст. Китоблар билан ҳамсуҳбат бўл. Илмни дўст тут, маърифатга ҳамроҳ бўл. Коинот тартиб-интизомдан иборат. Уй-жой, кийим-кечак билан боғлиқ мажбуриятларингда тартибга риоя қил. Бадантарбия билан шуғуллан, дангасаликдан, мақсадсиз яшашдан узоқ бўл, бекорчиликка нуқта йўқ.\nТарихни ўқи, ундаги ҳодисалар ҳақида фикр юрит, хулоса қил. Ҳаётингни янгила, яшаш услубларини ўзгартир, хурофий одатлардан воз кеч. Бадбинлик, омадсизлик, маъюсликни тарғиб қиладиган китобларни ўқима. Парвардигоринг мағфират дарёси кенглигини, бандаларини авф этиб тавбаларини қабул қилишини, ёмонликларни яхшиликка ўзгартиришга қодир Зот эканини унутма.\nҚуръон билан яша, уни ёд ол, тиловат қил, тингла, фикр эт. Чунки Қуръон барча ғам-андуҳларнинг энг яхши давосидир. Аллоҳ таолога таваккал қил, ишларни Унга топшир, Унинг ҳукмига рози бўл, Унга мурожаат қил, Унгагина ишон.\nСенга зулм қилганни кечир, сендан узилганга боғлан, эҳсон қил, золимларга ҳалим бўл. Шунда осуда ҳаёт кечирасан. Келажакка ишонч билан қара, ноумид бўлма, Аллоҳ ихтиёрида эканингдан хурсанд бўл. Чунки ғам-алам ёки шод-хуррамликнинг қайси бири сенга фойда эканини билмайсан. Бало-офат сени Аллоҳ таолога яқинлаштиради, дуони ўргатади, сендан кибр, манманлик, фахр туйғуларини кетказади.\nШубҳа-гумонлардан, бузуқ фикр-хаёллардан узоқ бўл. Дунё ғам-ташвиш, хавотир ҳовлисидир. Аллоҳ таоло сенга етган қайғу, очлик, камбағаллик, касаллик мусибатлари учун ажр-мукофот беради. Мусибатлар кўзни очади, қалбни уйғотади, нафсни тияди, қулликни эслатади, савобни оширади. Фалокатни кутма, миш-мишларга ишонма, уйдирмаларга таслим бўлма…”\nslayd М. Саиджалолова\t2021-01-11


Исмлар сонини ҳисоблашга кетган вақт: 0.011643 сек.\nЁдгорали (Yodgorali) » форс-тожикча, арабча » ўғил бола\nота-онасидан ёдгор бўлиб қолган болани Али ўзи паноҳида асрасин.\nЁдгорбиби (Yodgorbibi) » форс-тожикча, ўзбекча. » қиз бола\nонасидан ёдшр бўлиб қолган қиз, улғайиб, баланд мартабалар соҳиби бўлсин.\nЁдгоргул (Yodgorgul) » форс-тожикча » қиз бола\nонасидан ёдгор бўлиб қолган, гўзал, зебо қиз.\nЁдгормирза (Yodgormirza) » форс-тожикча » ўғил бола\nқаранг Ёдгор ва Мирза.\n288 Синоним: Номаълум Ўз вариантингизни киритинг.\nЁдгорой (Yodgoroy) » форс-тожикча, ўзбекча » қиз бола\nонасидан ёдгор бўлиб қолган ойдек сулув қиз.\nЁдгорхон (Yodgorxon) » форс-тожикча, ўзбекча » қиз бола\nонасидан ёдгор бўлиб қолган, қадрли, эъзозли қиз.\nЁдгорхўжа (Yodgorxo'ja) » форс-тожикча » ўғил бола\nвафот этган отасидан ёдгор бўлиб қолган ва хўжалар авлодига мансуб бола.\nЁдгорқиз (Yodgorqiz) » форс-тожикча, ўзбекча » ўғил бола\nвафот этган онасидан ёдгор бўлган, онасининг кўзи бўлмиш қиз.\nЁдгорқул (Yodgorqul) » форс-тожикча, ўзбекча » ўғил бола\nвафот этган отасидан ёдгор бўлиб қолган бола (Ёдгор+қул).\nЁдихон (Yodixon) » форс-тожикча, ўзбекча » ўғил бола\nБошига ⇦ Олдинги 1 2 3 4 5 6 7 8 9 Кейинги ⇨ Охирига (17)


Маълумки, сўнгги йилларда динни ўзларига ниқоб қилиб олган бир қанча оқимлар ва тоифалар пайдо бўлди. Улар ўз ғаразли мақсадларига етишиш ниятида бузғунчилик, бегунох одамлар ва ҳатто ёш болалар ва аёлларни қонини тўкишни, фуқаролар тинчлигини бузиб, халқ орасида фитна тарқатишни Исломнинг буйруғи деб бонг урмоқдалар.\nКейинги пайтларда ислом динини ёмонотлиқ қилишга қаратилган даъволар ичида, динимиз аҳкомларини асл мақсадидан бузиб кўрсатишга уринаётганлар ҳам бор.\nНотинч юртларда қанча-қанча тинч аҳоли, қариялар, аёллар, ёш болалар ўлими тўхтамаяпти. Натижада кундан кунга боқувчисини йўқотган оилалар,бева аёллар, етим болалар сони ортмоқда. Бир вақтлар дунё ва дин ривожига, тараққиётига улкан ҳисса қўшган, етук, забардаст олим ва алломалар истиқомат қилган, илм олган, туғилиб ўсган, илм маркази бўлган юртлар бугун харобага айланмоқда. Инсонлар яхши ниятлар ила ўз қўллари билан меҳнат қилиб, минг-минг машаққат билан қурган уй жойларини ташлаб, ўзга юртларда бошпанасиз оч наҳор, хору-зорликда яшашга мажбур бўлмоқдалар.\nИслом дини қабих, разил, зулм ва зўравонликка асло ижозат бермайди. Қуръони карим оятлари ва пайғамбаримиз алайҳиссалом ҳадисларида бузғунчилик, хадданошишвазулмқаттиққораланган.Аллоҳтаоло Қуръони каримда шундай таъкидлайди: Албатта Аллоҳ тажовузкор бўлганларни ҳуш кўрмас. (Бақара 190-оят). Бузғунчилик хақида эса қуйидаги ояти каримада баён қилинган:\nВа Аллоҳ сенга берган нарса билан охиратни излагин, бу дунёда гинасибангниҳамунутма.Аллоҳ сенга яхшилик қилганидек сен ҳам яхшилик қил. Ер юзида бузғунчиликни излама. Албатта Аллоҳ бузғунчиларни суймас. (Қосос 77- оят).\nАллоҳ бузғунчиларни севмаслигини, бундай ҳаракатлар муборак динимиз таълимотига мутлақо зид эканини Қуръони карим оятлари, ҳадиси шарифлар ва уламоларнинг фикрларидан ҳам англаш мумкин. Аллоҳ инсонга “ақл” деган неъматни берди. Бу ақл билан инсон оқ-қорани, яхши-ёмонни ажратади. Шундай экан, бугун нега муқаддас динимиз қоралаган турли ёмон йўлларни кўра била туриб, айрим инсонлар бу йўлга кириб кетмоқда. Осонгина ватанини, динини, халқини сотмоқда. Бузғунчи, ғаламис кимсаларнинг ёлғон ваъдаларига, ёлғон сўзларига учмоқда.\nБугун айрим инсонларни, айниқса ёшларни бундай бегона ғоялар таъсирига тушиб қолиши, бузғунчи ва ғаламис кимсалар таъсири доирасига кириб қолиши ота-она, маҳалла-кўй, узтозлар ва бошқаларнинг етарлича эътибор қаратмаётгани, назорат қилмаётганида эмасмикан. Яқин-яқинларда ҳам, бир болага етти маҳалла ота-она, деган мақолга барча бирдек амал қилар эди. Бугунги кундачи, сен менга тегма, мен сенга тегмайман, деган нақлга кўпроқ амал қилиб қолмаяпмизми.\nПайғамбаримиз алайҳи салом ҳадисларида: «Ҳақиқий мўмин шундай кишики, унинг қўлидан ва тилидан мусулмонлар озор кўрмайди», дейилади. Ҳозирги кунда инсонларни туғилиб-ўсган ватанига нисбатан хиёнат қилишга ва мусулмонлар ўртасида ихтилоф ва бўлинишга тарғиб қилаётган бузғунчи оқимлар жуда кўп. Қуръони каримда бундай бузғунчи тоифалар хақида шундай дейилади:\nАллоҳ таолонинг: “Ўзларига очиқ баёнотлар келганидан кейин бўлиниб ихтилофга тушганларга ўхшаш бўлмаганлар, ана ўшаларга улуғ азоб бордир” (Оли Имрон 105 оят).\nДинимизда тажовузкорлик, зўравонлик, ҳаддан ошиш қаттиқ қораланган. Аллоҳ таоло Қуръони каримда хитоб қилиб шундай дейди: «… Аллоҳнинг ризқидан еб ичингиз, Ер юзида бузғунчилик қилмангиз (дедик)» «Бақара сураси 60-оят» Шунингдек, ислом динида мўмин киши бошқа бировга заррача бўлса ҳам, озор бермасликка амр этилган. Аллоҳ таоло барчаларимизни тўғри йўлда бардавом бўлишлигимизни ўзи насиб айлаб, юртимизни турли хил бузғунчиларнинг хийлаларидан ўзи асрасин.\nҲазорасп тумани “Султон Санжар мозий”


2 oy oldin Behzod 313\nБарчамизга маълум, ижтимоий тармоқларда, айрим доираларда: “Газеталарни ҳеч ким ўқимаяпти”, “Газетани умри тугади”, деган гаплар пайдо бўлганди. Эндиликда бу мутлақо асоссиз гаплар эканлиги ойдинлаша бошлади…\nТарихдан маълумки, бир пайтлар газета пайдо бўлганда одамзод роса қувонган экан. Янгиликларни газетадан ўқиб, босма ҳарфларни кўзига суртган. Ҳаёт оқар сув, вақт ўтиб замон ривожланди, интернет журналистикаси пайдо бўлди, буни инновацион ривожланиш, деб кутиб олгандик. Аммо…\nЁшлигимда, аниқроғи, 5-7-синфларда ўқиб юрган чоғимни яхши эслайман. Уйимизга ўнга яқин номларда газета ва журналлар келар эди. Отам ўқитувчи бўлгани учун кўпгина нашрларга обуна бўларди. Ҳатто бизларни “Тонг юлдузи” газетасига, “Ғунча”, “Гулхан” журналларига ҳам обуна қилдирарди. Почтачи амаки нашрларни ўз вақтида уйимизга олиб келарди. У кишини ҳамма танирди. Велосипедига хуржун ўрнатиб, ким қайси нашрга обуна бўлган бўлса, эринмай ташлаб кетарди. Мактабда ўқишимиз билан бирга ўз билим ва дунёқарашимизни кундалик газета ва журналлар орқали оширардик.\nМен ўзим газеталарда чиққан ранг-баранг мақолаларни мароқ билан ўқирдим. Кейинчалик қизиқиб мақола ва шеърлар ёза бошладим. Улар газета саҳифаларида босилиб чиққан пайтдаги қувончимни айтмайсизми? Журналист бўлиб шаклланишимда босма нашрларнинг ўрни алоҳида эканини таъкидлашдан чарчамайман.\nҲозирги кунда республикамизда бир ярим мингдан ортиқ газета ва журналлар чиқаяпти. Кейинги пайтда босма нашрларга бўлган эътиборнинг сусайгани боис уларнинг адади камайиб кетди. Буни тан олмасдан илож йўқ. Бозор иқтисодиётида бу табиий жараён. Лекин шунга қарамасдан ўз фаолиятини қайта кўриб чиқиб, замонга мослашиб, ўткир мақолаларни чоп этаётган газеталар одамларнинг доимий диққат марказида турибди.\nГазетани кимлар ўқияпти? Аввало, зиёли қатлам, албатта ўқийди. Қолаверса, газетанинг ашаддий мухлислари, партия фаоллари, давлат ва жамият бошқаруви тизимидагилар ҳам бефарқ эмас. Агар умумийлаштирса республика миқёсида ҳалиям миллионлаб одамлар газета ва журнал ўқияпти. Шунинг учун ҳеч ким газета ўқимаяпти, дейишга ҳаққи йўқ!\nМасалан, ўзим ҳар куни эрталаб газетанинг келишини кутаман. Ишимни нашрлардаги янгиликларни кўздан кечиришдан бошлайман. Хўш, бугун “Янги Ўзбекистон”да нималар бериляпти, “Ўзбекистон овози”, “Ҳуррият” нима деяпти, “Ишонч” нималарни ёзаяпти?\n“Халқ сўзи”, “Ўзбекистон овози”, “Инсон ва қонун”, “Миллий тикланиш”, “XXI аср”, “Адолат” каби газеталарни мунтазам кузатиб бораман.\nТўғрисини айтганда, бугун “мажбурий обуна”га ўрин қолмаяпти. Кўпгина газеталар ўз аравасини ўзи торта бошлади. Қаловини топганлар қорни ёндираяпти. Иложини қилиб газетани ўқишли қилиб чиқараяпти, ададини кўпайтираяпти. Аммо шундай бўлса-да, бу биргина муҳарририятнинг кучи билан амалга ошириладиган иш эмаслигини ҳаммамиз яхши тушунамиз.\nГазетада бирор ўқишли мақола чиқса, уни мароқ билан қизиқиб ўқийсиз. Шундай эмасми? Газетанинг ўқишли бўлишида газета бош муҳарририга ҳам кўп нарса боғлиқ. Биргина “Ишонч” газетасини олиб кўрайлик. Бу газета бугунги кунда рангли чиқаяпти, ўқишли мақолалар чоп этилмоқда, адади жиҳатдан эса республикада етакчи нашрлардан бирига айланди.\n“Ҳуррият” газетасида ҳам долзарб, бугунги бажарилиши лозим бўлган муаммолар ҳақида таҳлилий мақолалар чоп этилаяпти. 5 мингдан ортиқ нусхада чоп этилаётган газетада маънавият, маърифат, иқтисодий соҳаларга оид материаллар билан ҳар сонида танишасиз. “Миллий тикланиш” газетаси ижодкорлари ҳам ҳозирги давр талабларига мос равишда мақолалар бераяпти. Газета формати ўзига хос. Катта-катта, салмоқли, тош босар материаллар газета саҳифаларидан ўрин олмоқда.\nЯқинда ўқиганим “Ўзбекистон овози” газетасининг 2021 йил 10 март сонида чоп этилган Сафар Остоновнинг “Маънавият ва миллий хавфсизликка тажовуз” ёки ижтимоий тармоқлардан бири – Tiktokдаги ахлоқсизликлар ҳақида мулоҳазалар” мақоласини шунчаки ўқиб бўлмайди. Унда ёшларимиз тарбияси билан боғлиқ жуда долзарб, оғриқли масалалар кўтарилган.\nДемоқчи бўлганим, бу ҳаётда ҳар бир нарсанинг ўз ўрни бор. Газетанинг, китобнинг, телевидение ва радио, интернетнинг ҳам. Булар жамланганда бир бутун оммавий ахборот воситалари ҳисобланади. Доим бир-бирини тўлдириб боради. Демак, ҳеч шубҳа йўқки, газета нашр этилар экан, у ўқилади, у яшайди ва асло ўлмайди.\nPrevious Бир йигитнинг қирқ биринчи ҳунари\nNext Экспресс тест ва чўнтакларимиз…


Fergana.uz - ФАРҒОНАДА ВИЛОЯТ СЕКТОРЛАРИ РАҲБАРЛАРИ ИШТИРОКИДА ТАДБИРКОРЛАР ҚАБУЛИ БЎЛИБ ЎТДИ amCharts examples\nФАРҒОНАДА ВИЛОЯТ СЕКТОРЛАРИ РАҲБАРЛАРИ ИШТИРОКИДА ТАДБИРКОРЛАР ҚАБУЛИ БЎЛИБ ЎТДИ\n2021-06-21 15:41:02 69\nМаълумки, анъанавий тарзда Фарғона шаҳридаги вилоят “Тадбиркорлар уйи”да ҳафтанинг душанба кунлари тадбиркорлар қабули ўтказилиб келинмоқда.\nБу эса жойларда аҳоли мурожаатлари билан боғлиқ масалаларга ечим топилишида муҳим аҳамият касб этмоқда.\nБугун, 21 июнь санасида ташкил этилган қабулда ҳам вилоятимиз шаҳар-туманларидан келган 70 нафардан зиёд тадбиркорлар мурожаатлари эшитилди. Қабулда вилоят ҳокими Хайрулло Бозоров ҳамда вилоят секторлари раҳбарлари қатнашдилар.\nФуқаролар савдо дўконлари, “Зиё” масканлари, “Ақлли бекат”, логистика маркази ташкил этиш, ташландиқ ерни ободонлаштириш, ўқув маркази учун бўш бинодан фойдаланиш, савдо комплексини қуриш, спорт тўгараги учун ижарага жой олиш, паррандачилик учун субсидия ажратиш, кредит олиш, корхонани газ таъминотига улаш ҳамда электр энергияси билан узлуксиз таъминлаш, қуриб битказилган хусусий клиниканинг кадастр ҳужжатларини тайёрлаш, кичик саноат зонасидан ер олиш каби турли масалаларда мурожаатларни амалга оширдилар.\nКўтарилган ҳар бир муаммо тегишли бошқарма ва ташкилотлар раҳбарлари иштирокида кўриб чиқилди, ҳал этиш чора-тадбирлари белгиланди.\n“Қонуний ечими бўлса, асоси бўлса, албатта ижобий ҳал қиламиз”, - деди вилоят ҳокими.\nШундан келиб чиқиб мурожаатларнинг айримлари қабулнинг ўзида ҳал қилинган бўлса, бошқаларини ўрганиш учун муддатлар белгиланди. Айни пайтда тадбиркорларга лойиҳаларини амалга оширишлари учун таклиф ва ҳуқуқий маслаҳатлар ҳам бериб борилди.\nУчкўприклик фермер Дилшоджон Қурбонов аввалги қабул жараёнларида мурожаат билан келганлигини, бевосита вилоят ҳокими топшириғи ва кўрсатмаси билан муаммоси ҳал бўлганлигини айтиб, ўз миннатдорчилигини билдирди.\nЎзбекистон туманидан келган Ахрор Тоиров эса вилоятда чорвачиликни янада ривожлантириш, чорвачилик комплексини ташкил қилиш таклифини билдирди ва бу таклиф қўллаб-қувватланди.


10 Июль 2020 11:15\nNEW YORK. Kazinform – COVID-19 пандемиясининг энг қизғин нуқталаридан бири Лотин Америкаси ва Кариб ҳавзаси бўлиб, у ерда тенгсизлик ва норасмий бандликнинг юқори даражаси мавжуд. Минтақадаги тиббиёт ҳамма учун мавжуд эмас. Соғлиқни сақлаш органларининг иши ҳам йўлга қўйилмаган. БМТ Бош котиби Антониу Гутерришнинг таъкидлашича, энг катта хавф остида камбағаллар, ногиронлар, қариялар, аёллар, маҳаллий вакиллар, қочқин муҳожирлар қолмоқда, дея хабар беради Kazinform ахборот агентлиги БМТ янгиликлар марказига таяниб.\nБирлашган Миллатлар Ташкилоти Лотин Америкаси ва Кариб ҳавзасидаги пандемия ҳолати бўйича таҳлилий нотани тақдим этди. Унда COVID-19ни жиловлаш ва инқирозни муваффақиятли енгиш бўйича тавсиялар берилган. Ҳужжатда айтилишича, тенгсизликка қарши курашсиз, шунингдек, мамлакатнинг халқаро ёрдамисиз минтақалар зарбаларга дош беролмайди.\n«Аллақачон кучли тенгсизлик шароитида, норасмий бандликнинг юқори даражаси ва тиббий хизматларнинг бўлиниши, аҳолининг заиф қатламлари энг оғир вазиятга тушиб қолишди», деди БМТ раҳбари Нью-Йоркдаги виртуал брифингда.\nПандемия туфайли минтақада қашшоқлик даражаси 7 фоизга ошади ва шу тариқа 230 миллион киши камбағал ва 96 миллион киши тиланчилар тоифасига киради. 8 фоиздан кўпроғи бандликни камайтиради. 44 миллион киши ишсиз қолади. Натижада, тенгсизлик янада кучаймоқда. Ва бу Лотин Америкада ва Кариб ҳавзасида кам таъминланган одамларнинг фақат 32 фоизи тиббий суғуртага эга.\n«Биз вирус тарқалишини олдини олиш ва барча инсонларнинг ҳаёти ва соғлиғи учун курашни кучайтириш учун ҳамма нарсани қилишимиз керак. Аммо биз мисли кўрилмаган ижтимоий-иқтисодий оқибатлар билан боғлиқ чораларни кўришимиз керак», - дея таъкидлади Бош котиб.\nТаҳлил ёзувида ҳукуматларни қашшоқликни камайтириш ва барчани арзон ва тўйимли озиқ-овқат билан таъминлаш учун кўпроқ иш қилишга чорлайди. БМТ раҳбари фавқулодда ҳолатларда давлатлар одамларга мақсадли ёрдам кўрсатиши керак, деб ҳисоблайди. У расмийларнинг масофавий ўқитиш орқали ўқув жараёнининг узлуксизлигини таъминлаш мажбуриятини эсга олди.\nБундан ташқари, Гутерриш айтганидек, минтақа давлатларининг ўзи вазиятдан чиқа олмайди. Улар кучли халқаро ёрдамга муҳтож. У глобал ялпи ички маҳсулотнинг 10 фоизини ташкил этадиган иқтисодиётни рағбатлантириш бўйича бошлаган режасини эслади. Ушбу маблағлар кичик ва ўрта бизнесни қўллаб-қувватлаш ва аҳолининг энг заиф қатламларига ёрдам бериш учун керак.\n«Ривожланган мамлакатларнинг ўзлари бундай режани амалга оширишни ўз маблағлари ҳисобидан таъминлайдилар. Лотин Америкаси ва Кариб ҳавзасига келсак, халқаро ҳамжамият ликвидликни таъминлаши, молиявий ёрдам кўрсатиши ва қарз юкини енгиллаштириши керак« деди БМТ Бош котиби.\nУ Лотин Америкаси ва Кариб ҳавзасидаги кўплаб давлатлар, хусусан, ривожланаётган кичик орол давлатлар халқаро ёрдамга муҳтож давлатлар рўйхатига киритилиши кераклигини қўшимча қилди.\nҚайта тиклаш жараёнида БМТнинг минтақадаги етакчиларига ривожланишнинг янги моделини қўллаш тавсия этилади. Шу муносабат билан, БМТ раҳбари ҳозирги кунда уларнинг асосий вазифаси самарали ижтимоий ҳимоя тизимини яратиш орқали тенгсизликни камайтириш эканлигини таъкидлади. У мамлакат раҳбарларини адолатли солиқ тизимларини жорий этишга, муносиб иш ўринларини яратишга ва атроф-муҳитга зарар келтирмайдиган бизнес юритишга даъват этди. шунингдек Гутерриш, демократик бошқарувни ривожлантиришни, инсон ҳуқуқлари ва қонун устуворлигини ҳимоя қилишни ҳамда минтақавий иқтисодий интеграцияни амалга оширишни тавсия қилди.\n«Тенгсизлик ва сиёсий беқарорликнинг туб сабабларини йўқ қилиш керак ...», - деди БМТ раҳбари.\nБирлашган Миллатлар Ташкилоти Бош котиби ушбу оғир дамларда Лотин Америкаси ва Кариб ҳавзаси халқларини ҳар томонлама қўллаб-қувватлаб, уларни ҳамжиҳатлик ва ҳамдардлик тамойилларига амал қилишга чақирди. Бирлашган Миллатлар Ташкилоти раҳбари барчага «бу инқирозни енгиб ўтишимиз ва ҳамма ўзларини қулай ҳис этадиган янги жамиятлар барпо этишимиз мумкин», - деб ишонтирди у.\nДунёдаги эпидемиологик вазият: Коронавирус фақат Осиёнинг жануби-шарқида заифлашган


21:37 17 Феврал 2020\n17:12 29.01.2020 (Янгиланган 17:55 29.01.2020) Ҳавола олиш\nИжтимоий тармоқда Қозоғистон Қутқарув хизмати тарқатган видео кенг тарқалмоқда. Унда қор остида бир кун қолиб кетган йигит ўзи билан бирга мушукчани ҳам қутқариб қолгани акс этган.\nУшбу воқеа 23 январ куни Қозоғистоннинг Костанай вилоятидаги Аксай посёлкаси яқинида содир бўлган. Далага ишлаш учун борган икки нафар ишчилар кучли бўронда қолиб кетишади. Йигитлар қордан “кореяликлар ертўласида” яшириниб олишади.\nҚутқарувчилар уларни топгунига қадар улар қор остида бир сутка қолиб кетишади. Уларни бирма бир қор остидан чиқариб олганда йигитлардан бири ўзи билан кичик мушукчани ҳам олиб чиқади. У мушукчани ғамхўрлик билан кўксига босиб туриши қутқарувчиларнинг видеосига тушиб қолади.\nУшбу операцияси ҳақидаги видеолавҳа ижтимоий тармоқларда бир зумда оммавийлашиб кетади. Видео остида қолдирилган изоҳлар аксарият қизларга тегиши бўлиб, улар шундай йигитга ҳатто турмушга чиқишга рози эканликларини айтишган.\nМаълумки, бу йил Қозоғистондан ғайритабий равишда кўп қор ёғмоқда. Пойтахт Нур-Султонда шу кунларда қор қалинлиги 50 сантиметрдан ошиб 64 йиллик рекорд ўрнатган. Автомобил йўлларида ҳаракат тўхтаган. Машиналар ФВВ махсус техникаси ёрдамида суткасига бир неча маротаба карвон бўлиб ҳаракатланмоқда.


Ҳужжат 13.06.2008 00 санаси ҳолатига\nРеспублика олимпия захиралари теннис мактабига ҳар йили 20 нафар иқтидорли, қоидага кўра, 13-14 ёшдаги спортчилар 3 йил муддатга ўқиш учун қабул қилинади, спортчиларнинг умумий контингенти 60 нафар;\n12. РОЗТМга, қоидага кўра, 13-14 ёшдаги (ўқиётган ёки 7-синфга ўтган) спортчилар қабул қилинади. РОЗТМда ўқиш муддати 3 йилни ташкил этади. Ҳар йили РОЗТМга 20 ўқувчи қабул қилинади, спортчиларнинг умумий контингенти — 60 киши.\n13. Айрим ҳолларда юксак спорт натижаларига эга бўлган 13 ёшдан кичик ўқувчилар қабул қилиниши мумкин.


БМТ инсон ҳуқуқлари бўйича кенгаши Буюк Британия таклиф қилган Сурия бўйича резолюцияни маъқуллади\n23:15 / 21.10.2016\nФото:© Flickr/ UN\nБМТ инсон ҳуқуқлари бўйича кенгаши Буюк Британия таклиф қилган Сурия бўйича резолюцияни маъқуллади.\nРезолюция матнида Ҳалабда жанговар ҳаракатларни зудлик билан тўхтатишга чақирилган ва ихтилофнинг барча иштирокчиларидан БМТ агентликлари ва уларнинг ҳамкорларига муҳтожларга гуманитар ёрдамни етказишга йўл очиб беришни таъминлаш талаб қилинган.\nКенгаш Сурия ҳукумати ва унинг иттифоқдошларидан жанговар парвозларни ва Ҳалабни бомбардимон қилишни зудлик билан тўхтатишни талаб қилмоқда. Сурия бўйича БМТ комиссияси Ҳалабдаги воқеалар терговини ўтказиши ва қоидабузарликларда айбдорларни жавобгарликка тортиши талаби қўйилган.\nШу билан бирга Кенгаш ИШИД ва "Жибҳат ан-Нусра" террорчилик гуруҳлари томонидан тинч аҳолига нисбатан амалга оширилаётган зўравонлик ҳаракатларини қоралаган.\nРезолюцияда айтилишича, Кенгаш сурияликлар раҳбарлигидаги сиёсий жараённи инқирознинг ягона ечими деб ҳисоблайди.\nҲужжат кенгашнинг 24 аъзоси томонидан қўллаб-қувватланди, унга 7 давлат, жумладан Россия қарши чиқди, 16 давлат бетарафлик билдирди. Кенгаш БМТ Хавфсизлик кенгаши қарорларидан фарқли ўлароқ, ҳуқуқий мажбурловчи ҳисобланмайди.\nБуюк Британия Сурия резолюция


Бола ҳали кичкиналигида унинг эътиборсизлиги унча ташвишга солмайди, аммо катта бўлган сари унинг яшаши қийинлашади. "Биринчи қўнғироқ" ота-оналарни бола боғчага бора бошлагач ташвишга солади, аммо бошланғич мактабга боргач, жиддий муаммолар юзага келади. Кичкина эсарча дарсларда тез-тез чалғийди, топшириқни ёзиб олишни унутади, ўқитувчи дарсини эшитмайди, бу қийинчиликлар қор уюмидай катталаша боради. Уйда уни аввалига аврайдилар. кейинчалик уриша бошлайдилар. Аммо бу вазиятдан чиқиш йўли эмас. Бола бунақа паришонхотирлиги учун айбдор эмас, бунинг устига бу муаммони унинг бир ўзи ҳал қила олмайди.\nБолалар паришонхотирлигининг сабаблари:\n1.Эътибор етишмовчилиги синдроми, бу ташхисни врачлар борган сари тез-тез қўймоқдалар. Гап шундаки, ўз кучи билан бу синдромни енгиб бўлмайди, фақатгина "бола-ота-она-педагог медик" жамоасигина буни енга олиши мумкин.\n2.Тез-тез ёки сурункали касал бўлиш ҳам паришонхотирлик сабабчиси бўлиши мумкин. Соғлиги заиф болалар тез чарчайдилар, енгиллаштирилган вазифалар ва кун тартибига қатъий риояга мухтож бўладилар.\n3.Мактаб машғулотлари, уй вазифаларини бажариш, турли тўгараклар ва дарсдан ташқари машғулотлар ўқувчилар кунининг кўп қисмини банд этади. Бундай тартибда бола тўлақонли ҳордиқ чиқара олмайди, демак, иш қобилияти сусаяди ва натижада, паришонхотирлик ва эътиборсизлик юзага келади.\n4. Баъзида бола бирор бир вазифа устида диққатини жамлай олмайди, чунки бу уни қизиқтирмайди. У хуснихатда турли ёзувлар ёзиш, масалалар ечиш ва ўқишга, ота-оналар, педагоглар ва тарбиячилар илтимосини бажаришга қизиқмайди.\nБола паришонхотирликдан қутулиши учун қандай ёрдам бериш керак?\nНима қилиш керак? Жавоб ўзи келади - диққатни машқ қилдириш керак. Диққатни жамлашга ёрдам берадиган кўплаб машқлар мавжуд, улар эсда қолиши керак бўлган ахборот ҳажмини оширади ва болани эътибоини бир неча вазифага тақсимлашни ҳамда бир вазифадан иккинчисига эътиборини ўтказишни ўргатади. Айтганча, кичик эсарча машғулот бажариш учун ўтирганида сиз шундай қилинг-ки, енгил ва оғир вазифалар галма-гал келсин ва улар орасида ҳордиқ олдиришни ҳам унутманг.\nДиққатни ривожлантирувчи ўйинлар:\nЎйин номи Ўйин қоидалари\nСтол устига турли нарсалар териб қўйилади ва бола бу нарсалар номини эслаб қолиши керак. Кейин бола ўгирилиб туради ва ўйин бошловчиси нарсалар жойини ўзгартиради ёки бирор нарсани олиб қўяди. Бола стол устида нима ўзгарганини топиши керак.\nНарса номини топ Бу ўйинни ҳар қанда жойда -уйда, сайр қилаётганда, мактабга ёки боғчага кетаётганда ўйнаш мумкин. Болага маълум бир шаклли, рангли, бирон-бир кўрсатилган материалдан тайёрланган ёки айтилган ҳарфдан номи бошланадиган нарсани топиш топширилади.\nБезак чизиш Рангли қалам ёрдамида исталган безак чизилади, кейин бола расмни тугатиши учун имкон берилади. Айтганча, безак ўрнига мозаика ёки оддий саноқ рангли таёқчаларидан фойдаланиш мумкин.\nЛабиринт Ким лабиринтда айланишни ёқтирмайди? Кичкинтойга кичик саргузашт уюштиринг, у чизилган лабиринтдан нигоҳи ёрдамида ўтсин, агар бунга қийналса, қалам ёрдамида ўтишига рухсат беринг.\nМатн Исталган газета ёки журнални олиб, берилган матндан бирор ҳарфни, масалан Ж ёки Рни ўчиришни топширинг. Бунда у қаторма-қатор ҳаракат қилсин ва вақтни белгилаб қўйсангиз ҳам яхши бўлади.\nМисол ёки масалалар ҳам ечиш мумкин (мактаб дастуридан бўлиши шарт эмас) - агар математик жараёнда бутун оила қатнашса жуда қизиқарли бўлади. Асосийси - бу машғулотга мусобақа руҳини бағишлаш. Бола оғзаки математик ечимлар ечиш жарёнида аста-секин диққатини жамлашни ўрганиб боради. Аввалига энг осон вазифалардан бошлаб, кейинчалик уларни мураккаблаштириб боринг. Агар сиз бу жараёнда болангиз ютуқларини таъкидлаб уни мукофотлаб борсангиз янада самаралироқ бўлади.\nБуларнинг ҳаммасидан ташқари кўрув хотирасини ребуслар, стол усти ўйинлари, шахмат ёки шашка ўйинлари ҳам яхшилайди - бу шунингдек диққатни жамлаш ва ўйлаш қобилиятини оширади.\nНашр санаси: 21-10-2014


Маҳмуд Усмонов (ганчкор уста) | Shosh.uz\nБош саҳифа » Тошкентликлар » Маҳмуд Усмонов (ганчкор уста)\nУСМОНОВ Маҳмуд (1910–1997.1.7) – ганчкор уста, Ўзбекистон Бадимий академияси академиги (1997), Ўзбекистон халқ рассоми (1977). Тошкентда туғилган. Ҳунарни отаси уста Усмон Икромовдан, кейинчалик Уста Ширин Муродовдан ўрганган. Маҳмуд Усмонов Тошкент ганчкорлиги санъати анъанъаларини ривожлантирди, уни янги мазмун билан бойитди; исломий ва гириҳ нақшларни маҳорат билан қўллаб жозибадор нақш мужассамотларини яратди; у ишлаган нақшлар нафис, аниқ ва лўнда, ўймалари мукаммаллиги билан диққатга сазовор. Маҳмуд Усмонов Ўзбекистон амалий санъат музейи (собиқ Половцев уйи)ни таъмирлашда, Навоий ва Муқимий театрларини безашда фаол қатнашган; ҳозирги Ўзбек миллий академик театри (1967–68), Алишер Навоий номидаги адабиёт музейи (1968), Ўзбекистон халқлари тарихи музейи (1969–70), Ўзбекистон санъат музейи (1973), «Буюк ипак йўли» метро бекати (1980) ва бошқалар, шунингдек, хорижда ҳам (Донецк, Киев, Тошҳовуз, Чимкент ва б.) жамоат биноларини ганчкорлик билан безашда усталарга раҳбарлик қилган. Маҳмуд Усмонов педагог сифатида фаолиятини болалар уйида бошлаган (1935–48), Тошкентдаги болалар ва ўқувчилар саройида ганч ўймакорлиги тўгарагига раҳбарлик қилган (1948–68); Беньков номидаги республика рассомлик билим юртида дарс берган (1952–60). Маҳмуд Усмонов кўплаб шогирдлар тайёрлаган. Шайх Зайниддинбобо қабристонига дафн этилган. Давлат мукофоти (1975), Ҳамза номидаги Ўзбекистон Давлат мукофоти лауреати (1970).\nУсмонов Мирвоҳид (1946.9.5.)– Ўзбекистон халқ устаси (2001). Уста Маҳмуднинг ўғли, сулола давомчиси. Тошкентда туғилган. Тошкент политехника институтининг меъморлик факультетини тугатган. Отаси билан Тошкентдаги жамоат ва маъмурий бинолар (Тошкент метрополитенининг «Амир Темур», «Буюк ипак йўли» бекатлари ва бошқалар)ни безашда иштирок этган.\nPrevious Тошкент ҳақида нималарни биласиз?\nNext Маърифатпарварлар. Сатторхон Абдуғаффоров


Қамоқдан чиққанига 6 ой бўлган Фаёзиддин ҳалигача ишга жойлашолмади. Нега?! - Халқ сўзи\n10:37 17 Январь 2019 Жамият\n16 январь куни Марҳамат туманидаги Алитепа маҳалласида жиноят, фуқаролик, маъмурий ва иқтисодий ишлар бўйича Андижон вилояти судлари раислари томонидан сайёр қабул ўтказилди. Унда ўттиз нафарга яқин фуқаронинг ечими топилмаётган муаммолари тингланиб, уларни қонуний тартибда ҳал қилиш бўйича амалий ёрдам ҳамда маслаҳатлар берилди.\nБобохуросон маҳалласида яшовчи Музаффар Шойижонов Қирғизистон Республикасининг Ўш шаҳридаги Қирғиз — Ўзбек давлат университетининг кимё-биология йўналишини тамомлаган. Унинг айтишича, айрим сабабларга кўра, акаси ички ишлар бўлимининг қидирув бўлимида рўйхатда туради. Шу туфайли йигирма бир йилдан буён ишсиз. Ҳеч қаерга ишга олинмаяпти.\n— Бир неча тегишли жойларга мурожаат қилганман, — дейди қабул давомида М. Шойижонов. — Афсуски, ҳеч қандай натижа йўқ. Тўғриси, ўтган йили туман ҳокимлиги томонидан менга Полвонтош шаҳарчасидаги мактабга ишга жойлашишим учун йўлланма беришганда қувонгандим. Бироқ халқ таълими бўлимидагилар "Комиссия келиб қолса, нима деймиз?" дея рад этишганидан кейин "тарвузим қўлтиғимдан тушди". Ахир мен ҳам бошқалар қатори ишлашни, шу юрт ривожи учун ҳисса қўшишни истайман.\nМурожаатни ўрганган жиноят ишлари бўйича вилоят суди раиси Воҳиджон Назаровнинг маълум қилишича, туман прокурори мурожаатчи ўзи яшаётган ҳудуддаги мактабга ишга жойлаштирилишини билдирган.\n— Ёшлик қилиб катта ҳатога йўл қўйганман, — дейди Фаёзиддин Умрзоқов. — "Жиноят жазосиз қолмайди" деганларидек, умримнинг 10 йилини, яъни олтин даврини қамоқда ўтказдим. Ўтган йилнинг июнь ойларида озодликка чиқдим. Мана, олти ойдирки, ишсизман. Икки маротаба бандликка кўмаклашиш марказига бордим. "Иш чиқса, айтамиз", дейишди. Шунча кутдим, бўлмади. Ҳаётимнинг қолган қисмини ҳам залолатда ўтказиш ниятим йўқ. Ишламоқчи, тўғри йўлга қайтмоқчиман. Ҳайдовчилик гувоҳномам бор, ҳеч бўлмаса, ҳайдовчи бўлиб ишга жойлашсам ҳам майли эди.\nСайёр қабулда фуқаро Умрзоқовнинг мурожаати тегишли ташкилотлар билан бирга ўрганилиб, натижаси қисқа муддатда маълум қилиниши тушунтирилди.\nЭътироф этиш жоизки, бундай сайёр қабуллар мутасадди шахсларнинг халқ ичига янада чуқурроқ кириб бориб, одамлар муаммоларини ҳал этиш, давлат ва жамиятга ишончини мустаҳкамлашда катта аҳамиятга эга бўлмоқда.


Сурхондарёда ЙПХ ходимига пора бермоқчи бўлган шахс ушланди\n10:08 / 07.03.2022\nМаст ҳолда машина бошқариб юрган ҳайдовчи ишни бости-бости қилиш учун ЙПХ ходимига 2 миллион сўм пора беришга уринган.\nСурхондарё вилояти ИИБ ЙҲХБ ахборот хизматининг хабар беришича, 2022 йил 3 март куни соат 17:30 ларда профилактика инспектори томонидан Жарқўрғон тумани Исмоилтепа маҳалласи ҳудудида 1976 йилда туғилган фуқаро Ҳ.Ў. ўзига тегишли бўлган Matiz машинасини маст ҳолда бошқариб юргани аниқланган.\nИнспектор бу ҳақда ЙПХ ходимларига хабар беради. ЙПХ инспектори ҳайдовчини алкотестер мосламаси билан текширганда ҳайдовчи Ҳ. Ў. маст ҳолда экани тасдиқланади. Қоидабузар ҳайдовчига нисбатан маъмурий баённома расмийлаштирилади ва машина вақтинчалик сақлаш жарима майдонига жойлаштирилади.\nҲайдовчи Ҳ.Ў. ЙПХ ходимига маъмурий баённомани бекор қилиш эвазига 2 миллион сўм таклиф қилади. ЙПХ ходими бу иш қонунда белгиланган жавобгарликка сабаб бўлишини айтганига қарамай ҳайдовчи Ҳ. Ў. пора таклиф қилишда давом этади.\nШундан сўнг ЙПХ ходими вилоят ИИБ бошлиғи номига фуқаро Ҳ. Ў.га нисбатан қонуний чора кўришни сўраб билдирги билан мурожаат қилади. ИИВ ШХББ Сурхондарё вилояти бўйича бошқармаси масъул ходимлари ушбу билдиргига асосан 2022 йилнинг 4 март куни соат 18:30 ларда ИИВ ШХББ Сурхондарё вилояти бўйича бошқармаси масъул ходимлари томонидан тезкор тадбир ўтказилган. Тадбирда фуқаро Ҳ.Ў. ЙПХ ходими Б.Ў.га 2 миллион сўмни пора сифатида бераётганида ушланган.\nҚайд этилишича, ҳозирда мазкур ҳолат юзасидан Жарқўрғон туман прокуратураси томонидан терговга қадар текширув ҳаракатлари олиб борилмоқда.


18 январь куни Ўзбекистонда кутилаётган об-ҳаво маълумоти » Ўзбекистон янгиликлари – Zamin.uz\n17 январь 2020, 13:40\nТошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 м/с тезликда эсади. Ҳарорат кечаси 3-5 даража совуқ, кундузи 5-7 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 3-8 даража совуқ, кундузи 2-7 даража илиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража совуқ, кундузи 2-7 даража илиқ бўлади.\nТошкент, Жиззах, Сирдарё, Самарқанд вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража совуқ, кундузи 2-7 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 2-7 даража совуқ, кундузи 0-5 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 10-15 даража, кундузи 2-7 даража совуқ бўлади.\nЯнгиликлар » Ўзбекистон » 18 январь куни Ўзбекистонда кутилаётган об-ҳаво маълумоти\n19:13 Дунёнинг “энг кучли паспортлари” рейтингида Ўзбекистон қайси ўринни банд этди?\nДунёнинг “энг кучли паспортлари” рейтингида Ўзбекистон қайси ўринни банд этди?


Урганчда 88 йил аввал кузатилган об-ҳаво рекорди янгиланди\n28 май 2022, Тошкент вақти: 22:28\nУрганч шаҳрида 31 май куни 42,9 даража иссиқ бўлди. Бу Урганчда 1933 йилда кузатилган энг иссиқ ҳаводан 3,5 даражага кўпдир. Бу шаҳарда 1933 йилнинг 31 майида энг иссиқ ҳаво 39,4 даража бўлган эди. Бу ҳақда Ўзгидромет 1 июнь куни хабар берди.\nРасман билдирилишича, Урганчдан ташқари бошқа минтақаларда ҳам иссиқлик рекорди янгиланган.\nЖумладан, 31 май куни Нукусда 41.2 даража иссиқ бўлган. Бу 2015 йилдаги кўрсаткичдан 1,7 градусга кўпдир (39.5°).\nБухорода 43 даража иссиқ бўлган. Бу 1967 йилга нисбатан 2.7° га юқори (40.3°)\nНавоийда 31 май куни 41 даража иссиқ бўлган. Бу 1961 йилга нисбатан 0.5° га юқори (40.5°).


ЁНҒИН ХАВСИЗЛИГИ ЎҚУВ-МАШҒУЛОТИ НАМУНАЛИ ЎТКАЗИЛДИ - «Туронбанк» АТБ\nЁНҒИН ХАВСИЗЛИГИ ЎҚУВ-МАШҒУЛОТИ НАМУНАЛИ ЎТКАЗИЛДИ\nЎзбекистон Республикаси ўз мустақиллигига эришган дастлабки кунлардан бошлаб, жамиятимизда иқтисодиёт тармоқларининг барқарор ишлаши билан бир қаторда фуқароларнинг тинчлиги ва осойишталигини ҳар томонлама асраш ҳам асосий вазифа сифатида эътироф этилмоқда.\nҲозирда Республикамиз Президенти ва ҳукумати томонидан ана шундай мақсадлар учун бир қатор меъёрий ҳужжатлар асосида ёнғин хавфсизлигини таъминлашга алоҳида эътибор қаратилмоқда. Таъкидлаб ўтиш жоизки, келиб чиқиш сабаби ва жойидан қатъий назар, содир бўлган ёнғинлар ҳамма вақт мамлакат ва халқлар учун оғир фалокатлардан бири бўлиб келган.\n2017 йил 23 майда Ўзбекистон Республикаси Президентининг “Ички ишлар органлари ёнғин хавфсизлиги бўлинмалари фаолиятини тубдан такомиллаштириш чора-тадбирлари тўғрисида”ги қарори қабул қилинди. Мазкур қарор ёнғин хавфсизлиги бўлинмалари ишини янги босқичга олиб чиқишга қаратилган. 2017 йил 3 июн куни «Туронбанк» АТБ Бош офиси биносида ёнғин ҳафсизлиги бўйича ўқув тадбири бўлиб ўтди. Тадбирда Ички ишлар ходимлари, ички ишлар органларининг ёнғин хавфсизлиги ходимлари ҳамда банкнинг барча ходимлари фаол иштирок этдилар.\nТадбир давомида ёнғин хавфсизлиги ходимлари томонидан ёнғин хавфини олдини олиш, ёнғин содир бўлганда қандай харакатланиш кераклиги тўғрисида тўлиқ тушунтиришлар бердилар. Мазкур ўқув-машғулот тадбири ходимларнинг малакаларини оширишда катта ёрдам бўлди.\nИчки ишлар органларининг ёнғин хавфсизлиги ходимлари маълумотларига кўра республикамиз ҳудудида ҳар йили 15 мингдан ортиқ ёнғинлар содир бўлиб, шу ёнғинлар оқибатида 900 га яқин инсонлар тан жароҳати олиб, 200 дан ортиқ одамлар ҳалок бўлиши, ёнғинлар туфайли етказилган моддий зарар миқдори эса бир неча млрд. сўмни ташкил қилиши қайд қилинган.\n«Туронбанк» АТБ мисолида ўтказилган бундай тадбирлар ёнғин хавфсизлигини таъминлашда муҳим аҳамият касб этади.\nАвтор: кўрсатилмаган / Манба: кўрсатилмаган / Кўришлар: 516


Сурхондарёда экспорт куну тун амалга оширилмоқда\nСурхондарёда экспорт куну тун ...\nЖумладан, Давлатимиз раҳбарининг “Божхона маъмуриятчилигини ислоҳ этиш ва Ўзбекистон Республикаси давлат божхона хизмати органлари фаолиятини такомиллаштириш тўғрисида”ги Фармони божхона маъмуриятчилигини ислоҳ этиш, божхона органлари фаолиятини янада такомиллаштириш ҳамда самарадорлигини ошириш, “қоғозсиз ва электрон божхона”нинг мантиқий давоми ва ривожланиши бўлган “рақамли божхона”ни шакллантириш, божхона иши соҳасидаги умумэътироф этилган халқаро норма ва стандартларни миллий қонунчиликка имплементация қилишни жадаллаштириш мақсадида қабул қилинди.\nАмалга оширилаётган ислоҳотлар ва Давлатимиз томонидан экспортга қаратилаётган эътибор ўз самарасини бермоқда. Хусусан, 2021 йилнинг 6 ойи давомида Сурхондарё вилоятининг ҳудудий ва тармоқ ташкилотлари томонидан ташқи иқтисодий фаолият божхона постлари орқали қиймати 99 миллион АҚШ долларига тенг бўлган товарлар экспорти амалга оширилган.\n- Ип-калава маҳсулоти экспорти 47,2 миллион АҚШ доллар;\n- Ловия маҳсулоти экспорти 18,9 миллион АҚШ доллар;\n- Пахта толаси экспорти 4,3 миллион АҚШ доллар;\n-Ипак, пахта, джутдан тайёрланган матолар экспорти 3,3 миллион АҚШ доллар;\n- Помидор маҳсулоти экспорти 2 миллион АҚШ доллар;\n- Ун маҳсулоти экспорти 2 миллион АҚШ доллар;\n- Пиёз экспорти 1,8 миллион АҚШ доллар;\n- Мош маҳсулоти экспорти 1,4 миллион АҚШ доллар.\nЖорий йилнинг 6 ойи мобайнида вилоятдан маҳсулотлар қуйидаги хорижий мамлакатларга экспорт қилинган:\n- Хитой Халқ Республикасига 39,5 миллион АҚШ доллари миқдорида;\n- Покистон Ислом Республикасига 19,4 миллион АҚШ доллари миқдорида;\n- Афғонистон Ислом Республикасига 10,6 миллион АҚШ доллари миқдорида;\n- Россия Федерациясига 9,3 миллион АҚШ доллари миқдорида ;\n- Туркия Республикасига 8,7 миллион АҚШ доллари миқдорида;\n- Қозоғистон Республикасига 5 миллион АҚШ доллари миқдорида.\nМазкур ижобий ўсишларга вилоят божхона бошқармаси ҳам ўз ҳиссасини қўшмоқда. Ҳозирда бошқарманинг “Термиз”, “Денов”, “Жарқўрғон”, “Дарё порти” ташқи иқтисодий фаолият божхона постлари орқали экспорт қилинаётган товарларнинг божхона расмийлаштируви куннинг исталган вақтида қисқа фурсатларда карантин қоидаларига тўлиқ риоя қилган ҳолда амалга оширилмоқда.\nСурхондарё вилояти божхона бошқармаси томонидан 2021 йил январь-май ойлари давомида тадбиркорлик субъектларига жами 205,9 млрд сўмлик имтиёзлар қўлланилган.\nБир сўз билан айтганда, божхона хизмати органлари ходимларининг халқимиз хотиржамлиги ва дастурхонларимиз тўкинлигини таъминлаш йўлидаги фаолияти куну тун давом этмоқда.


Радзивилдан олтин медаль, Дусанова бу гал учинчи бўлди\n26 июнь, 2019, 11:49\nҲамюртларимиз олтин ва бронза медалларини қўлга киритдилар\nЕнгил атлетиканинг баландликка сакраш йўналиши бўйича терма жамоамиз аъзоси Светлана Радзивил Европа ареналаридаги зафарли юришларини давом эттирмоқда. Ҳамюртимиз бу гал Франциянининг Монжерон шаҳрида ўтказилган халқаро турнирда зафар қучди.\n“Пьер де Кубертен” стадионида кечган мусобақада спортчимизнинг қайд этган натижаси 1.91 метрни ташкил этди. Мусобақада бошқа бир ҳамюртимиз Надия Дусанова ҳам иштирок этиб, 1.89 метр натижа қайд этди. Дусанова куни кеча Польшадаги мусобақада ғолиб бўлиш учун 1.86 метр кифоя қилган эди. Таъкидлаш жоиз, Токио Олимпиадасининг нормативи ушбу йўналишда 1.96 метрга тенг. Кўриниб турибдики, ҳамюртларимиз тобора юқори спорт формасига кириб боришмоқда.\nМусобақада кумуш медаль эстониялик Грете Удрасга насиб этди. Удрас ҳам 1.89 метр кўрсаткич қайд этган. Бироқ бу баландлик учун Дусановадан камроқ уриниш сарфлагани учун иккинчи поғонага кўтарилди.


ССВ: Айрим юртдошларимиз бу касаллик қандай даҳшатли оқибатларга олиб келишини англаб етмаяпти - zarnews.uz\nУ касалликнинг оғир даври бошланганидан сўнггина, 26 март куни Тошкент шаҳридаги Эпидемиология, микробиология ва юқумли касалликлар илмий-текшириш институти клиникасига тез ёрдам хизмати орқали ётқизилган.\n27 март куни эса Вирусология илмий-текшириш институтига ўтказилган.\nШу ўринда, барчани ташвишга соладиган бир жиҳат бор: бу бемор уйида бўлган пайтда қанча одамлар у билан мулоқот қилган, мулоқотда бўлиб касалликни юқтириб олган, ўз навбатида, яна қанча инсонларга тарқатган.\nНаҳотки, киши ўз соғлиғи ва яқинлари хавфсизлиги учун шунчалик совуққон, бефарқ, худбин бўлса?! Ахир бу ўз ота-онасига, фарзандлари, неваралари, қўни-қўшнилари, қариндош-уруғлари, халқи, умуман, Ватанига хиёнат эмасми?\nМамлакатимизда коронавирус инфекциясига қарши курашиш бўйича Президентимиз раҳбарлигида барча ресурслар ишга солиниб, зарурий ва қатъий чора-тадбирлар амалга оширилмоқда. Бунинг замирида энг аввало, халқимиз, юртдошларимиз, ҳар бир фуқаромиз нобуд бўлишининг олдини олишдек муҳим мақсад ётганлигини бугун барчамиз қалбдан тушуниб, ўзимиз, оиламиз, яқинларимиз ҳаётини ўйлаб иш тутмоғимиз керак эмасми?\nОгоҳлик ва уйда ўтириш ҳамда шифокорларнинг берган тавсияларига тўлиқ амал қилиш барчамиз учун бош масала бўлмоғи лозим.


Остона мўъжизалари: янгиланган пойтахт таассуроти - Уч илдиз\nОстона мўъжизалари: янгиланган пойтахт таассуроти\nМазза қилиб ўқиладиган мақола! Фақат, муаллифи кимлигини била олмадик… дейди бош чайқаб Дониш домла.\nАна бу бошқа гап! Жиндек киноямиздан сўнг мазкур мақоланинг биринчи жумласига қуйидагича қўшимча киритилибди:\n«дея ёзади журналист Давронбек Тожиалиев ўз блогида». Очиғи, бу мақолани шахсан мен Шарофиддин Тўлагановнинг қаламига мансуб бўлса керак, деб ўйлагандим. Турли ёшдаги икки забардаст ҳамкасбимиздан мана шундай сермазмун мақолалар, очерклар, бадиалар кутиб қоламиз. Уларни ҳозиржавоблик билан ёритишда http://kun.uz сайти жамоасига омад тилаймиз, дейди Дониш домла кўнгли жойига тушиб.\nБу сафар Қозоғистонга тўртинчи марта келишим. Аввал уч марта Олмаота шаҳрида бўлгандим. Бу сафар ҳам Остонага Олмаота орқали учдим. Air Astana авиакомпанияси янги бўлса ҳам (2002) хизматни яхши йўлга қўйибди.\nОлмаота аэропортида чекувчилар учун махсус зал очишибди. Лекин… Залга шу қадар оро беришибдики, ёзувини кўрмасангиз бир кириб чиққингиз келади: оппоқ нафис мебеллар, юмшоқ ўриндиқлар, модерн услубидаги дизайн, чекувчилар худди ресторанда ўтиргандек бир-бирлари билан чақчақлашиб, заҳар ютишмоқда. Чекишнинг зарарлиги ҳақида биронта ёзувни кўрмадим.\nОстона халқаро аэропорти Нурсултон Назарбоев номида экан. Елбаси (элбоши, 2010 йилдан расмий титул) тириклигидаёқ Қозоғистонда университет, кутубхона, мактаблар, давлат идораси (Назарбоев маркази), парк, орден, чўққи, шунингдек, лола нави унинг номига қўйилган. Олмаота ва Чўлпонотада ҳайкаллари бор. Иордания, Туркия, Чеченистон ва Татаристонда Нурсултон Назарбоев кўчаси мавжуд.\nОстона ёш шаҳарлардан бири (1835 йили асос солинган). Бунгача у Акмолинск, Целиноград, Акмола номлари билан аталган. 1998 йил 10 июндан Қозоғистон Республикаси пойтахти. Даштда жойлашган ушбу шаҳар 1 миллионлик аҳолиси билан Олмаота ва Чимкентдан кейинги ўринда туради.\nОстона худди Вашингтон каби маъмурий шаҳар. Бу ерда асосан ҳукумат бинолари, вазирликлар, ташкилотлар жойлашган. Шаҳар иқтисодиётининг асосини савдо, транспорт, алоқа ва қурилиш ташкил этади. Қозоғистон иқтисодиётининг савдо сектори бўйича Остона Олмаотадан кейин иккинчи ўринни эгаллайди. Мамлакатдаги энг катта қурилишлар ҳам шу ерда амалга оширилмоқда.\nОстона шаҳрининг энг гўзал биноси, менимча Ҳазрати Султон жомеъ масжидидир. Шаҳар марказида жойлашган ушбу масжид Марказий Осиёдаги катталиги бўйича Туркманистондаги “Туркманбоши руҳияти” масжидидан сўнг иккинчи ўринда турадиган жомеъдир. Маҳаллий аҳоли вакилларининг айтишича, масжид қайсидир араб шайхининг ҳомийлигида қурилган. Аммо масжиднинг кириш қисмида масжиднинг Элбоши Нурсултон Назарбоев ташаббуси билан қурилгани ёзиб қўйилган. “Ҳазрати Султон” номини ҳам Элбоши таклиф қилган экан (Ҳазрати Султон – Аҳмад Яссавийнинг унвонларидан бири).\nМасжидга тунги соат бирда кирдим. Ярим кечаси ҳам очиқ ва намозхонлар борлиги қувонтирди.\n“Ҳазрати Султон” жомеъ масжиди бош имоми, Қозоғистон мусулмонлари идораси раҳбарининг ўринбосари, муфтий Ораз Серикбай Сатибалдиули Тошкент шаҳридаги ҳофизи Қуръонлар тайёрлаш мадрасасида (1990-1992) ўқиган экан.\n“Нур Астана” жомеъ масжиди 2012 йилга қадар Қозоғистоннинг энг катта масжиди саналарди. 2002-2005 йилларда қурилган ушбу муҳташам жомеъ ливанлик архитектор Чарльз Хазиф лойиҳаси асосида Қатар давлати кўмагида барпо этилган. Умумий майдони 3930 кв.метр. Масжидда бир вақтнинг ўзида 5000 киши ибодат қила олади. Масжид ёнида мадраса ҳам мавжуд.\n“Нур Астана” жомеъ масжиди имоми, Остона шаҳар бош имоми Науризбай Таганули Имом Бухорий номидаги Тошкент Ислом институтида ўқиган экан.\nБутун дунёдан 400 нафар зиёлини жамлаган ушбу анжуманнинг биринчи кунида “Мутолаа ва тафаккур”, “Болалар ва ёшлар орасида китобхонликни тарғиб этиш”, “Биз нега ўқиймиз?”, “ХХ асргача бўлган туркий манбалар” каби мавзуларда қизиқарли маърузалар ва “Миллий ахборот сиёсати ва халқаро ҳамкорлик жараёнида миллий кутубхоналар”, “Кутубхоналар ва музейлар: уларнинг жамиятдаги роли”, “Болалар адабиёти ва замонавий таълим: тенденциялар ва истиқболлар”, “Жаҳон ахборот тармоғидаги манбалар интеграцияси”, “Туркий халқлар маданий алоқалари” мавзуларида муҳокамалар бўлиб ўтди.\n«Ўқиётган дунёда китобхон миллат» халқаро симпозиуми доирасида “5-Туркий тилли ўлкалар миллий кутубхоналари раҳбарлари халқаро конференцияси” ҳам бўлиб ўтди. Ушбу конференцияда «Электрон кутубхона маълумотлар базасини сақлашнинг муҳим хусусиятлари» мавзусида маъруза қилдим ва Ziyouz электрон кутубхонаси ҳақида тақдимот ўтказдим.\nОстонанинг диққатга сазовор жойлари ва деярли барча транспорт бекатларида «Astana – Bilimland» онлайн-лойиҳаси ижтимоий рекламасини кўриб қувондим. Бу лойиҳа «WikiBilim» фонди томонидан Астана шаҳри ҳокимияти кўмагида амалга оширилаётган бўлиб, қозоқ тилидаги барча адабий ва илмий адабиётларни электронлаштириб, халққа бепул тақдим этишни мақсад қилган.\nОдатда, сафарга чиқарканман, албатта, ўша юртнинг матбуоти билан қизиқаман, аэропорт, самолёт ва меҳмонхоналарда газета ва журналларни ўқийман, ўрганаман. Қозоғистонда матбуот биздан кўра яхши ривожланган ва анча эркин. Аҳоли сони биздан деярли икки баравар кам бўлса-да, газеталар тиражи у қадар кам эмас. Энг катта сиёсий газета «Егемен Қазақстан» 200 000 нусхада чиқади. Бошқа сиёсий, ижтимоий газеталарнинг адади ҳам 100 000 га яқин.\nТошкентга қайтишда “Караван” газетасини ўқиб келдим. Газетанинг бош мақолаларидан бири Қозоғистонда ҳали рухсат этилмаган, қонун лойиҳаси кўриб чиқилаётган “хусусий детективлик фаолияти” тўғрисида бўлиб, газетага кўра, бу фаолият билан Олмаота ва Остонада аллақачон фаолият юритаётган бюролар мавжуд. Бюро вакилларининг айтишича, улар асосан ифлос ишлар (эр-хотин хиёнати, ўйнашлар муаммолари) билан шуғулланишади. Остоналик Форбес миллиардерларидан бирининг собиқ фоҳиша бўлган хотини ҳозирда ҳам хиёнат қилаётгани, бир-бирини хиёнатда ушлаб олаётган бойлар ҳақида очиқ-ойдин ёзилибди.\n– Остонада учиш талонини интернет орқали рўйхатдан ўтказиб, самолётнинг олд тарафидан ўзимга қулай жойни олдим.\nТошкент – Олмаота – Остона – Тошкент\nПиримқул Қодиров: Чингиз Айтматов билан учрашувлар\nNext story Ислом Каримов номидаги давлат стипендияси миқдори маълум бўлди\nPrevious story Ўзбекистон ва Туркия дўстлик ришталари


16.05.2019 Муаллиф haqiqat.uz\nОила маънавияти қанчалик бой, теран ва чуқур бўлса, жамият ҳам шу қадар бой бўлади. Бинобарин, оила маънавияти – миллийликнинг барча аломатларини ифодаловчи кўзгудир.\n«Оила» илмий-амалий тадқиқот маркази вилоят бошқармасининг туман, шаҳар бўлимларида Ўзбекистон Республикаси қонунлари, Президентимиз Фармон ва қарорлари ижросини таъминлаш мақсадида тизимли ишлар йўлга қўйилган.\nМаълумки, барча шаҳар-туманда яраштириш комиссиялари тузилиб, фаолият олиб боряпти. Олиб борилган тарғиботлар натижасида жорий йилнинг биринчи чорагида 1307 та оила яраштирилди, шундан 41 таси суддан аризасини қайтариб олди. Учкўприкда 145 та, Данғарада 125 та, Бешариқ туманида 118 та ажрим ёқасига келиб қолган оилалар яраштирилди.\nВилоятда жисмоний ва юридик шахсларнинг мурожаатларини ҳал этишда ҳамкорлик, ташаббускорлик, муаммолар ечимига янгича ёндашувларни қўллаш, маслаҳат, ёрдам кўрсатиш ишлари сифатли йўлга қўйилди. Шу йилнинг апрель ойига қадар фуқаролардан марказга 38 та, шаҳар-туман бўлимларига эса 1167 та оғзаки ва ёзма мурожаат қилинди. Муаммолар ўз муддатида ижобий ҳал этилишига ҳаракат қилинмоқда.\nПрезидентимизнинг «Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида» ги Фармонига мувофиқ ҳафтанинг ҳар жума куни «Ҳуқуқий онг ва ҳуқуқий маданиятни ошириш куни» деб эълон қилинди. Шу муносабат билан жойларда аҳоли ўртасида тарғибот тадбирлари олиб бориляпти. Тошкент ахборот технологиялари университети Фарғона филиали билан ҳамкорликда «Ахборот коммуникация технологиялари орқали мустаҳкам оила сари» лойиҳаси доирасида оғир ҳаётий вазиятга тушиб қолган оилаларда саводхонлик ўқув курси ташкил этилди. Курс тингловчиларига марказ томонидан сертификат топширилди.\nДанғара, Учкўприк, Фурқат, Бешариқ туманларида никоҳланувчи ёшларга оиланинг маънавий-ахлоқий асослари, унинг иқтисодиёти, бюджетини юритиш, репродуктив саломатликни мустаҳкамлаш юзасидан билим ва кўникмаларини ошириш мақсадида “Бўлғуси келин-куёвлар инновацион мактаби” ташкил этилди. “Қадрият, урф-одат, оила ва ёшлар” мавзусида кўплаб маънавий-маърифий тадбирлар ўтказилиб, унга уч минг нафардан зиёд ёшлар ва уларнинг ота-оналари қамраб олинди.\nЁзёвон тумани Баҳор МФЙда ёшлар ўртасида “Оммавий маданият”нинг оилаларга салбий таъсири” мавзусида ёшлар, ота- оналар иштирокида учрашув ўтказдик. Ёшларга бу иллатнинг салбий оқибати ҳақида видеоролик намойиш этилди.\nМуҳтарам Президентимизнинг Фарғона вилоятига ташрифлари доирасида берилган топшириқлари юзасидан ўз режаларимизни белгилаб олдик. Жумладан, оилаларда маънавий-ахлоқий қадриятларни мустаҳкамлаш, низоли ҳолатларнинг олдини олиш, оила қуриш арафасидаги ёшларнинг ҳуқуқий билимини ошириш, йигит-қизларни оилавий ҳаётга тайёрлаш, ажрашиш ҳолатларининг олдини олиш мақсадида шаҳар-туманларда “Бўлғуси келин-куёвлар инновацион мактаби” очишни мақсад қилиб қўйдик.\nОила муқаддас даргоҳ саналади. Ватан оиладан бошланади, деб бежиз айтилмаган. Шундай экан, бахтли оилаларимиз сони янада кўпайсин. Оила қўрғони асло завол кўрмасин!\nвилоят бошқармаси бошлиғи.\n« Вилоят ҳокими сайёр қабули\nМардлик, жасорат ва баркамоллик тарбияси »